مائیکل جیکسن

عالمی شہرت یافتہ امریکی گلوکار۔**مائیکل جیکسن** امریکی ریاست انڈیانا میں انتیس اگست انیس سو اٹھاون کو پیدا ہوئے تھے۔ کنگ آف پاپ کے لقب سے پہچانے جانے والے مائیکل امریکی موسیقار اور گلوکار تھے۔ موسیقی سے لگاؤ کے باعث بہت کم عمر میں ہی اسٹار بننے کی جستجو میں لگ گئے اور امریکی تاریخ کے کامیاب ترین موسیقار بنے۔ ان کی موسیقی، رقص اورعوامی توجہ کی مرکز زندگی نے ان کو مقبول عام ثقافت کا چار دہایئوں تک مرکز بنائے رکھا۔

ان کے اعزازات میں گنیز بک برآئے عالمی ریکارڈ میں ایک سے زائد اندراجات، تیرہ گریمی اعزاز، 13 نمبر ایک گانے اور 750 ملین البم کی کاپیوں کی فروخت شامل ہیں۔

## کیرئیر کا آغاز
مائیکل جیکسن نے سنہ 1964ء میں اپنے بھائیوں کے پاپ گروپ جیکسن فائیو میں شمولیت اختیار کی تھی اور ابتدائی طور پر وہ اس گروپ میں طنبورہ اور بونگو بجاتے تھے۔ تاہم جلد ہی وہ اس گروپ کے مرکزِ نظر بن گئے اور مرکزی گلوکار کی ذمہ داریاں سنبھال لیں۔

گلیڈی نائٹ اور بابی ٹیلر جیسے گلوکاروں نے جیکسن فائیو کو ریکارڈ لیبل کمپنی مو ٹاؤن کے سربراہ بیری گورڈے سے ملوایا اور ڈیٹرائٹ سے تعلق رکھنے والی اس کمپنی کے ساتھ جیکسن فائیو کی پہلی ریلیز ’آئی وانٹ یو بیک‘ سنہ 1969ء میں موسیقی چارٹس پر سرفہرست رہی۔ اس وقت مائیکل کی عمر صرف گیارہ برس تھی۔ آنے والے چھ برس میں اس گروپ نے اے بی سی، دا لو یو سیو اور آئی ول بی دیئر جیسے ہٹ نغمات بنائے۔

## سولو البم
’وذرڈْ آف اوز‘ کی شہری پس منظر میں پیشکش ’وز‘ کی تیاری کے دوران جیکسن کی ملاقات موسیقار کوئنسی جونز سے ہوئی۔ انھوں نے مائیکل کو اپنا سولو البم بنانے کو کہا اور اس فرمائش کا نتیجہ کلاسیک ڈسکو البم ’آف دی وال‘ کی صورت میں سامنے آیا۔ اس البم کی دس ملین کاپیاں فروخت ہوئیں اور اس میں 'ڈونٹ سٹاپ ٹل یو گٹ اینف' اور 'راک ودھ یو' جیسے مشہور گانے شامل تھے۔

## تھرلر
1982ء مائیکل جیکسن نے اپنا شہرۂ آفاق پاپ میوزک البم ’تھرلر‘ پیش کیا جس نے پاپ میوزک کی تشہیر کی نئی تاریخ رقم کی۔ اس البم کو دنیا میں سب سے زیادہ فروخت ہونے والا البم قرار دیا جاتا ہے۔ گینیز بک آف ورلڈ ریکارڈ کے مطابق اس البم کی پینسٹھ ملین کاپیاں فروخت ہو چکی ہیں۔ اس البم کے نو گانوں میں سے سات میوزک چارٹس پر جگہ بنانے میں کامیاب رہے۔
### مون واک
1983ء میں مو ٹاؤن ٹی وی سپیشل میں مائیکل جیکسن نے تھرلر البم کے گیت 'بلی جین' پر رقص میں ایک نئی حرکت متعارف کروائی جسے دیکھ کر لوگ ششدر رہ گئے۔ اس حرکت کو بعد ازاں 'مون واک' کا نام دیا گیا۔ مون واک رقص ميں ناظر کی نظر کو دھوکا دینے والا ایک ایسا کرتب ہے جس میں رقاص بظاہر آگے کی طرف قدم اٹھاتا ہے لیکن بجائے آگے بڑھنے کے پیچھے کی طرف جاتا ہے۔ مو ٹاؤن کے اس ٹیوی پروگرام کے اگلے ہی روز تھرلر کی فروخت میں کئی گنا اضافہ دیکھنے میں آیا۔

## بیڈ اور پلاسٹک سرجری
1987ء میں اپنے البم **[[بیڈ (موسیقی البم)|بیڈ]]** کی ویڈیو میں مائیکل سفید فام شکل میں نظر آئے جس سے یہ افواہیں زور پکڑ گئیں کہ انھوں نے پلاسٹک سرجری یا سکن بلیچنگ کرائی ہے۔ لیکن یہ افواہیں مائیکل کی مقبولیت کو نقصان نہ پہنچا سکیں اور ان کے البم ’بیڈ‘ کی تیس ملین سے زائد کاپیاں فروخت ہوئیں۔ اس البم کی مقبولیت کے بعد جیکسن نے اپنا پہلا سولو ٹور شروع کیا۔ ’بیڈ‘ کے کانسٹرس میں جہاں جادوئی کمالات اور لیزر کا استعمال تھا وہیں ایک موقع پر جیکسن ایک کرین پر شائقین کے سروں کے اوپر سے گزرتے بھی دکھائی دیے۔ اس ٹور کے اختتامی دنوں میں جیکسن نے اپنی سوانح حیات تحریر کی اور لکھا کہ

میں دنیا کے چند سب سے تنہا افراد میں سے ایک ہوں۔

## ہیپ ہاپ
ہپ ہاپ موسیقی کی مقبولیت کو دیکھتے ہوئے مائیکل جیکسن نے 1991ء میں اپنی نئی البم ’ڈینجرس‘ کے لیے موسیقار ٹیڈی رائلی کی خدمات حاصل کیں۔ شائقین اور ناقدین دونوں کو اگرچہ یہ البم زیادہ پسند نہ آئی لیکن اس میں مائیکل کے چند مشہور ترین گانے شامل تھے۔ ان گانوں میں بلیک اینڈ وائٹ، ریممبر دا ٹائم اور ان دا کلوزٹ شامل ہیں۔

اس البم کی تشہیر کے دوران جیکسن نے امریکی ٹی وی میزبان اوپرا ونفری کو اپنی رینچ ’نیور لینڈ‘ پر مدعو کیا کہ وہ اپنا ایک شو وہاں سے پیش کریں جس میں مائیکل نے شرکت کی۔ اس شو کے دوران مائیکل نے بتایا کہ ان کے والد انھیں مارتے پیٹتے تھے، انھوں نے دو مرتبہ پلاسٹک سرجری کروائی ہے اور ان کی کھال کی بدلتی رنگت کھال کے مساموں کو خراب کرنے والی ایک بیماری کا نتیجہ ہے۔

## الزامات
1993ء میں گیارہ سالہ بچے جوڈی چینڈلر کے اہلِ خانہ نے مائیکل پر بچے سے بدسلوکی کا الزام لگایا۔ مائیکل جیکسن نے ان الزامات سے انکار کیا تاہم لاس اینجلس پولیس نے مائیکل کے گھر پر اس وقت چھاپہ مارا جب وہ مشرقِ بعید کے ٹور پر تھا۔ بعد ازاں مائیکل نے اس بچے کے خاندان سے عدالت کے باہر ایک اندازے کے مطابق بیس ملین ڈالر کے عوض تصفیہ کر لیا۔
جوڈی چینڈلر کے والد نے ایک فون کال میں قبول کیا، مائیکل جیکسن معصوم تھا اور الظامات کا مقصد دولت موصول کرنا تھا۔

## شادی
1994 میں مائیکل نے آنجہانی امریکی گلوکار ایلوس پریسلے کی بیٹی لیزا میری پریسلے سے شادی کر لی جو صرف انیس ماہ چل سکی۔ انیس سو ستانوے میں مائیکل جیکسن کو راک اینڈ رول ہال آف فیم میں شامل کر لیا گیا اور انھوں نے غیر متوقع طور پر ایک نرس ڈیبی رو سے شادی کر لی جس سے ان کا بیٹا پرنس مائیکل پیدا ہوا۔ 1998ء میں ان دونوں کی ایک بیٹی پیرس مائیکل کیتھرین پیدا ہوئی جبکہ سنہ 1999ء میں مائیکل اور ڈیبی میں طلاق ہو گئی جبکہ بچے مائیکل کے پاس ہی رہے۔

## مجسمے
1995ء میں ایک ایسے وقت میں جب مائیکل کے سر سے پاپ موسیقی کے شہنشاہ کا تاج کھسک رہا تھا مائیکل نے یورپ میں اپنی نئی البم ’ہز سٹوری‘ کی تشہیر کے لیے اپنے قدآور مجسمے نصب کروائے۔ یہ البم ان کے مقبول ترین گانوں اور نئے گانوں کی سی ڈیز پر مشتمل تھی۔ اگلے برس مائیکل نے برٹ ایوارڈز میں اپنا ہٹ گانا ارتھ سونگ پیش کیا۔

## شہرت میں کمی
2003ء میں چھ برس کے عرصے میں تیار ہونے والی مائیکل کی نئی البم ’ان ونسبل‘ میوزک چارٹس پر صرف چھ ہفتے ہی ٹھہر سکی۔ اس البم کا صرف ایک گانا ’راک مائی ورلڈ‘ دنیا بھر میں ریلیز کیا گیا۔ جیکسن نے تشہیر کی کمی کو البم کی ناکامی کی وجہ قرار دیا اور کہا کہ یہ کمی اس لیے ہوئی کیونکہ انھوں نے سونی کمپنی کے ساتھ اپنے معاہدے کی تجدید سے انکار کر دیا تھا۔

اسی دوران مائیکل کی ذاتی زندگی ایک بار پھر اس وقت خبروں میں آئی جب انھوں نے اپنے گیارہ ماہ کے بیٹے پرنس مائیکل کو کمبل میں لپیٹ کر ایک جرمن ہوٹل کی کھڑکی سے لٹکا دیا۔ ایک ٹی وی دستاویزی فلم میں مائیکل نے اعتراف کیا کہ وہ اپنے بچوں کو اپنے ساتھ سلاتے ہیں۔

## گرفتاری
2003ء میں پولیس نے ایک مرتبہ پھر مائیکل کی نیور لینڈ رینچ پر چھاپہ مارا اور اس کے بعد ایک چودہ سالہ لڑکے گیون آرویزو سے بدسلوکی کے الزام کے تحت ان کے وارنٹ گرفتاری جاری کر دیے گئے۔ مائیکل نے خود کو پولیس کے حوالے کر دیا اور انھیں ہتھکڑی لگا کر تھانے لے جایا گیا۔

یہ مقدمہ پانچ ماہ تک چلا اور عدالت نے مائیکل کو بے قصور قرار دے دیا۔ اس مقدمے اور دیوالیہ ہونے کی خبروں کے بعد مائیکل نے بحرین میں سکونت اختیار کر لی۔ .

## واپسی
2009ء مارچ میں مائیکل نے ایک پریس کانفرنس میں اعلان کیا کہ وہ پاپ میوزک کی دنیا میں آخری بار دوبارہ قدم رکھ رہے ہیں اور ان کی واپسی لندن میں پچاس کانسرٹس کے ایک ٹور کے ساتھ ہوگی۔ ان کانسرٹس کے ساڑھے سات لاکھ ٹکٹ فروخت کے لیے پیش کیے گئے اور ابتدائی چند دن میں تمام ٹکٹ فروخت ہو گئے۔ مئی میں اس پروگرام کے منتظمین نے ابتدائی چند شوز کی تاریخوں میں یہ کہہ کر ردوبدل کیا کہ مائیکل کو ریہرسلز کے لیے مزید وقت درکار ہے۔ لیکن ان کی واپسی ممکن نہیں ہو سکی۔ اور موت نے انھیں آ لیا۔

## انتقال
25 جون 2009ء کو ایک انجیکشن کے نتیجے میں جسم میں غیر معمولی مقدار میں پروپوفول نامی دوا کی وجہ سے حركت قلب بند ہو جانےكے باعث50 سال كى عمرميں لوس اينجلس ميں انتقال كر گئے۔

## بیرونی روابط
* 
* مائیکل جیکسن انٹرنیٹ مووی ڈیٹابیس پر
* مائیکل جیکسن ایم ٹی وی پر
* 

## حوالہ جات

زمرہ:آئرلینڈ میں امریکی تارکین وطن
زمرہ:افریقی-امریکی راک گلوکار
زمرہ:افریقی-امریکی ریکارڈ پروڈیوسر
زمرہ:افریقی-امریکی کاروباری شخصیات
زمرہ:افریقی-امریکی مرد رقاص
زمرہ:افریقی-امریکی مرد گلوکار
زمرہ:افریقی-امریکی میر رقص
زمرہ:افریقی-امریکی نغمہ نگار
زمرہ:اکیسویں صدی کی افریقی امریکی شخصیات
زمرہ:اکیسویں صدی کی امریکی کاروباری شخصیات
زمرہ:اکیسویں صدی کی امریکی مرد موسیقار
زمرہ:اکیسویں صدی کے افریقی-امریکی مرد گلوکار
زمرہ:اکیسویں صدی کے امریکی گلوکار
زمرہ:اکیسویں صدی کے امریکی مصنفین
زمرہ:اکیسویں صدی کے مرد گلوکار
زمرہ:امریکی انسانیت پسند
زمرہ:امریکی پاپ راک گلوکار
زمرہ:امریکی پاپ گلوکار
زمرہ:امریکی ڈسکو گلوکار
زمرہ:امریکی راک گلوکار
زمرہ:امریکی راک نغمہ نگار
زمرہ:امریکی رقص موسیقار
زمرہ:امریکی سول گلوکار
زمرہ:امریکی غیر منافع بخش کاروباری شخصیات
زمرہ:امریکی فنک گلوکار
زمرہ:امریکی مرد پاپ گلوکار
زمرہ:امریکی مرد رقاص
زمرہ:امریکی مرد فلمی اداکار
زمرہ:امریکی مرد گلوکار
زمرہ:امریکی مرد نغمہ نگار
زمرہ:امریکی میر رقص
زمرہ:امریکی میوزک انڈسٹری کے ایگزیکٹوز
زمرہ:امریکی ہمدرد عوام
زمرہ:انڈیانا کی کاروباری شخصیات
زمرہ:انڈیانا کے رقاص
زمرہ:انڈیانا کے ریکارڈ پروڈیوسر
زمرہ:انڈیانا کے گلوکار
زمرہ:انڈیانا کے نغمہ نگار
زمرہ:ایپک ریکارڈز کے فنکار
زمرہ:ایم ٹی وی یورپ میوزک ایوارڈز فاتحین
زمرہ:برٹ ایوارڈ یافتگان
زمرہ:بریت شدہ ملزمان جنسی جرائم
زمرہ:بیسویں صدی کی افریقی امریکی شخصیات
زمرہ:بیسویں صدی کی امریکی کاروباری شخصیات
زمرہ:بیسویں صدی کی امریکی مرد موسیقار
زمرہ:بیسویں صدی کے افریقی-امریکی مرد گلوکار
زمرہ:بیسویں صدی کے امریکی گلوکار
زمرہ:بیسویں صدی کے امریکی مرد اداکار
زمرہ:بیسویں صدی کے امریکی مصنفین
زمرہ:بیسویں صدی کے مرد گلوکار
زمرہ:جدید رقاص
زمرہ:جیکسن خاندان (شو بزنس)
زمرہ:جیکسن 5 کے ارکان
زمرہ:ڈانس پاپ موسیقار
زمرہ:سابقہ یہوواہ کے گواہ
زمرہ:سانتا باربرا کاؤنٹی، کیلیفورنیا کی شخصیات
زمرہ:صوتی مضامین
زمرہ:عالمی ریکارڈ گیر
زمرہ:کیلیفورنیا کی کاروباری شخصیات
زمرہ:کیلیفورنیا کے رقاص
زمرہ:کیلیفورنیا کے ریکارڈ پروڈیوسر
زمرہ:کیلیفورنیا کے گلوکار
زمرہ:کیلیفورنیا کے مصنفین
زمرہ:کیلیفورنیا کے نغمہ نگار
زمرہ:کیلیفورنیا میں حادثاتی اموات
زمرہ:کیلیفورنیا میں منشیات متعلقہ اموات
زمرہ:گریمی ایوارڈ فاتحین
زمرہ:گریمی لیجنڈ ایوارڈ یافتگان
زمرہ:گیری، انڈیانا کی تاریخ
زمرہ:گیری، انڈیانا کی ثقافت
زمرہ:گیری، انڈیانا کے مصنفین
زمرہ:گیری، انڈیانا کے موسیقار
زمرہ:لیڈ گٹارسٹز

زمرہ:موٹاون فنکار
زمرہ:میوزک ویڈیو شریک ہدایت کار
زمرہ:نیو جیک سوئنگ موسیقار
زمرہ:ورلڈ میوزک ایوارڈ یافتگان
زمرہ:ویکی ڈیٹا سے مختلف مختصر وضاحت
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہولمبی ہلز، لاس اینجلس کی شخصیات
زمرہ:1958ء کی پیدائشیں
زمرہ:2009ء کی وفیات

زمرہ:بیسویں صدی کے امریکی مرد گلوکار
زمرہ:اکیسویں صدی کے امریکی مرد گلوکار
زمرہ:امریکی ایچ آئی وی/ایڈز فعالیت پسند
زمرہ:امریکی رقاص
زمرہ:امریکی بانیان
زمرہ:صوتی کتاب گو
زمرہ:مائیکل جیکسن
زمرہ:امریکی بچے گلوکار